ඉකුත් වසරේ, 9 වන මස කොළඹ රෝහලක නේවාසිකව ප්‍රතිකාර ලබන රෝගියෙකු බලා ගැනීම සඳහා ගිය අවස්ථාවේ එම රෝගියට වකුගඩුවක් අවශ්‍ය බවට ඔහුට පැවසීමේන් අනතුරුව ඔවුන්ගේ ඥාතීන් සමඟ තමන් දැඩි ආර්ථික අපහසුතා මැද සිටින අයෙකු බවත්, තමන් වකුගඩුව ලබාදීමට කැමති බවත් පැවසීමෙන් අනතුරුව ඔහුව ඔවුන් තාවකාලිකව පදිංචිව සිටි වැල්ලවත්ත ප්‍රදේශයේ කුලී නිවාසයකට කැඳවාගෙන ගොස් පරීක්‍ෂණ ගණනාවක් පෞද්ගලික රෝහල් ගණනාවක සිදුකර එම වකගඩුව එම රෝගියාට සරිලන බවට සනාථ වීමෙන් අනතුරුව එම පෞද්ගලික රෝහලේදී එම වකුගඩුව ඔහුගෙන් ලබාගෙන එම රෝගීයාට බද්ධ කර තිබේ.එම රෝගියාගේ ඥාතියෙකු බව පැවසීම නිසා එම පෞද්ගලික රෝහලේ වෛද්‍ය වරුන් විසින් තමන්ගෙන් එම වකගඩුව ලබාගත් බවයි ජොන්සන් පවසා ඇත්තේ.වකුගඩුව ලබාගැනීමෙන් පසු දින ගණනාවක් එම රෝහලේම නේවාසිකව ප්‍රතිකාර ලබා, ඔවුන් විසින් ලබාදුන් වාහනයකින් තම නිවසට පැමිණ බැංකු ගිණුම පරීක්‍ෂා කිරීමේදී පොරොන්දු වූ මුදල බැංකුවට බැරකර නොමැති බවත්, ඔවුන් ලබාදුන් දුරකථන අංකයට කථා කර බැලූවත් එම දුරකථනය විසන්ධිකර තිබූ නිසා, ඔවුන් පදිංචිව සිටි ස්ථානයට ගොස් පරීක්‍ෂා කර බැලීමේදී ඔවුන් විදේශගත වී ඇති බවත් එම නිවෙස් හිමිකරු විසින් එම තරුණයාට පවසා තිබේ.වකගඩුව ලබාදුන් බව දැනගත් තම සහෝදරියන් තිදෙනා තමන්ට බැණ වදින බවත්, වතු කරයේ යහළුවන් තමන්ට විහිළු කිරීම නිසා තමන් මානසික පීඩාවට ලක්වී ඇති බවයි ජොන්සන් අප සමඟ පවසා සිටියේ, වකුගඩුව ලබාදීමෙන් පසු තමන්ට මහන්සි වී කිසිදු කාර්යයක් සිදුකර ගැනීමට නොහැකි නිසා රැකියාවක් පවා කරගැනීමට නොහැකි වී ඇති බවත් වකගඩුවක් පරිත්‍යාග කරනවා මිස මේවැනි වංචාකරුවන්ට නොරැවටෙන ලෙසත් ජොන්සන් පවසා සිටියා.